أحمد رضا ݣديرة، تولد فـ22 يونيو 1922 فرباط ؤمات فـ14 دجنبر 1995 فنفس لمدينة، كان سياسي مغريبي. تولد أحمد رضا ݣديرة فـ1922. تبع قرايتو ف لمغريب ؤمن بعد مشا لصوربون فباريز، فين خدا ليسونس ف لقانون فـ1947. ملي رجع للمغريب خدم كموستاشار ديال سلطان محمد لخاميس. من بعد ليستقلال، فحوكومة لبكاي لولا ولا وزير دولة موراها فتانية ولا وزير لإعلام ؤسياحة. ݣديرة لعب دور كبير ف لكتابة ديال دستور لمغريب د 1961، ؤخدم كمدير ديال ديوان لملكي ؤعطاه لماليك حاسان تاني سلطات بحال ديال رئيس لحوكومة. فـ13 نونبر 1963، باحنيني تعين رئيس لحوكومة ؤݣديرة ولا فيها وزير لخارجية حتال 1964. مور هاد تجارب، رجع أحمد رضا ݣديرة يخدم ف لقانون خاص والاكين عاود رجع للحوكومة فـ1969 فين ولا وزير تخطيط ؤتكوين لأطر ؤموراها مكلف بقيطاع تعليم لعالي. فـ1977، تختار ݣديرة باش يكون لموستاشار شخصي د لماليك حاسان تاني. La Deuxième crise ministérielle marocaine : ses origines, son sens (1958) Harris M. Lentz (2014). Heads of States and Governments Since 1945. Routledge. ص. 561. ردمك 1134264909.